Nädalauudistes:
Aasta pärast ärkamise algust Asbury Ülikoolis naaseme sinna,
et lähemalt uurida tolle vaimuliku ärkamise aegseid imelisi juhtumeid
ja kuulda, mida tulevik võib tuua.
Veel:
Parimad jalgpallurid aasta suurimal sündmusel, NFL'i 58. finaalis.
Mahomes, Purdy ja teised räägivad oma mõtetest enne suurt mängu.
Ja:
Kuidas kristlus võitis impeeriumi. Keisri nägemus, mis muutis ajalugu.
Tere vaatama selle nädala uudiseid! Olen George Thomas.
Aasta on möödas poolsajandi suurimast ärkamisest
Asbury Ülikoolis Kentucky's.
Ehkki see kestis vaid veidi üle 2 nädala, oli ta mõju kaugele tunda.
Nüüd küsivad paljud, kas see kordub? Wendy Griffith teatab.
Oled murdnud kõik ahelad ...
Wilmore'i väikelinnas Kentucky's
polnud juba üle poole sajandi olnud nii suurt Vaimu liikumist.
16 päeva ja ööd teenisid tudengid ja teised Jumalat ning kogesid Ta ligiolu.
Suur on su ustavus ...
See algas tudengite juhitud palvega tavalisel kabeliteenistusel 8. veebr.,
ent järgnes midagi ebatavalist.
Asbury president dr. Kevin Brown ütleb,
et ootusärevus on õhus siiani, aasta hiljem.
Meie tudengid janunevad siiani. Nad juhatavad ikka (teenistusi).
Nad on läinud välja ja kuulutanud.
Meilt on üle 50 rühma läinud välja erinevaisse ühinguisse ja kirikuisse,
nii USAs kui välismaal.
See on Hughes'i auditoorium Asbury's,
kus rohkem kui 2 nädalat ilmus Püha Vaim selliselt,
et tõmbas kokku mitte üksi tudengeid,
vaid ka inimesi tervest ilmast, kes igatsesid Tema au kogeda.
Keegi pole nii kui Sa, Jeesus ...
Jumal muutis mu maailma värvikirkaks -
ei oska seda muudmoodi kirjeldada, kui et palve elustus.
Ma nägin ihusilmaga tervenemist.
Nägin oma silmaga, kuidas vähk kadus ühe inimese kaelalt.
Nägin tundeelu tervenemist, suhete tervenemist.
Olime seal kahe teise tüdruku ja mu nüüdse poisiga.
Ja olime seal pea iga hetk, me ei maganudki, olime seal kaks nädalat
See oli hingemattev aimdus õiglasest Jumalat, Tema headusest,
Tema halastusest, Tema armust, Tema kindlusest,
aimdus, milline on taevas, kui elame ja valitseme seal Jumalaga igavesti.
Tõsijutt!
Ma pole vist kunagi varem kogenud sellist armastust Jumalalt.
Ma arvasin 100%, et olen teinud liiga paljut.
Olen liiga paljut vussi ajanud, olen läinud liiga kaugele.
Mõtlesin kõigele sellele, ja ometi Jumal andis mulle sellist armu ja halastust!
Teadsin, et leiame sealt midagi,
kuid alles poole nädalalõpu pealt mõistsin, et see on tõesti eriline.
Kohapealne pastor Zach Meerkreebs, kes tol päeval jutlustas,
möönab, et võttis veidi aega, enne kui ta mõistis toimuva ulatust,
ja ütleb, et see on õhus veel aasta hiljemgi.
Linnak on uskumatult palavikuline,
ent tore on see, et igatsetakse ehtsaid, püsivaid arenguid,
mitte lihtsalt kuutteist väelist päeva!
Ja taotletakse pühadust! Tahetakse pornost vabaneda,
tahetakse nutisõltuvusest vabaneda, tahetakse kõigest taolisest vabaneda.
Tahetakse tõesti käia Issandaga. Ja hämmastav, et see kõik toimub siin.
Teiseks tulemuseks oli see, et 1850. a. ehitatud Asbury majast
sai tudengite palvetuba.
Arvan, et Vaimu väljavalamine lõhkus maha me väärarusaamad Jumalast
Veel enam, sisseastumine on tõusnud 25%
kuna 2023. a. oli esmakursuslasi enim 25 aasta jooksul.
See oli meie tudengkonna suur kasv,
ja suurt sisseastumist tõotab ka tulevane aasta, seega oleme elevil.
Ärkamine tegi teile head reklaami!
Tegigi!
Asbury's läinud veebruaris alanud ärkamine ei jäänud vaid siia.
Milline on selle ulatus? Kas saab isegi mõõta selle ärkamise ulatust?
Ühelt poolt, jah, võime mõõta tudengite arve, jälgijaid sotsmeedias.
Mind aga huvitab enam, kui püsivat mõju see selles põlvkonnas avaldab.
Kas see võib siin korduda?
Ma ei tea, ent kui kordubki, siis kindlasti mitte tänu me plaanidele,
vaid sellepärast, et Issand nii otsustab.
Brown ütleb, et ärkamist ei saa pudelisse toppida.
Küllap püüamegi seda korrata, selline on ju meie, inimeste viis.
Brown lisab, et tema meelest sattus ärkamise keskmesse võtmepõlvkond.
Nende 16 päeva jooksul oli altari ees üha Z-põlvkondlasi (sünd. 1997-2012).
Ja viimasel päeval, mil meil oli ühine ametlik teenistus,
ei unusta ma eal, et keegi seisis seal 1500 Z-põlvkonna tudengite ees
ja ütles: Teie pole põlvkond, keda iseloomustab depressioon,
äng, sõltuvus ja enesetapumõtted.
Ja kuidas siis see hulk juubeldas!
Keegi ütles: Kui me näinuks seda vaimusilmadega,
siis näinuksime altarit täis purunenud ahelaid.
Tunnen südames, inimesed mu ümber tunnevad südames,
et see on vaevatud põlvkond,
kuid Jumal tahab neid kasutada; ja meie peame neisse panustama.
Wendy Griffith, CBNi Uudised, Wilmore, Kentucky.
Hea lugu, Wendy! Tänan väga!
Järgnevalt, NFLi tippmeeskonna mängijad ja treenerid ütlevad:
võistleme pigem Mehe auks seal üleval.
Astume profijalgpalli 58. finaali meediasaali - pärast pausi.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Paluge konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet. Profijalgpalliliiga finaali jõudmine
on pallureile ja treenereile ilmselt karjääri tipphetk.
Kansas City Chiefs ja San Francisco 49ers
andsid viimast lihvi tänavuse suurmängu eel
ja kummagi tiimi tähed rääkisid,
et pallivad enama nimel kui kuulsus mänguväljakul.
Poleks arvanudki, et satun sellisele areenile,
ent olen siin ja võlgnen selle Jumalale!
Mõtlen ikka, miks Jumal laseb neil pallidel lennata läbi värava?
On ju palju poisse, kes kulutavad palju aega ja jõudu löökide harjutamisele
kuid miskipärast just minu löögid tabavad,
ning Jumal seab mu sellele areenile põhjusega.
Ja ma ei häbene öelda, et ainult tänu Talle olen siin ja elus
ja võlgnen Talle kõik.
Olen olnud väga tänulik oma elu eest. Küll on auline, et saan järgida Jeesust!
Ning jah, oleme nii tänulikud, et meil on selline imeline Isa,
kes hoolitseb me eest iga päev, nii et saame loota Talle heal ja halval ajal!
Me riietusruumis oli palju mehi, kes siiralt toetusid oma usule.
Ja kui tuul on vastu ja aeg on kitsas, siis kuhu lähed?
Lähed Issanda juurde, eks?
Paljud poisid läksid, ja siin me nüüd oleme.
Mul on olnud tõesti musti päevi,
mil oli valik, kas surm, enesetapp või palve Jumala poole.
Ja, nagu ütlesin, ma poleks täna siin, kui mul polnuks usku.
Ja ma ei mängi seda mängu muu kui Mehe auks seal üleval,
sest see on mäng, mida armastan, ja Tema tõi mind sellele areenile,
et räägiksin oma elust ja oma teest koos Temaga.
Rääkisite vist oma usust.
Ehk kordaksite, mis osa on usul te elus, kui oluline ta on?
Jah, see aitab mul olla eeskujuks igal päeval,
ja see näitab, milline eeskuju tahaksin olla.
Ja kui elus on raske või kitsas käes, siis tean, et usu toel saan kõigest üle.
Ja raskused aitavad mul saada paremaks teisel pool,
ja seda püüan ma iga päev.
Brock, mis on sinu lugu?
Mida see hooaeg õpetab sulle Jumala ustavuse kohta?
Jumala ustavuse kohta?
Ütleksin vaid, et ei pea klammerduma oma elu või töö külge,
vaid hoolitseda, et oleksid Jeesuse oma.
Ja ausalt, minu elus on see nii läinudki.
Ma pole püüdnud klammerduda jalgpallielu külge.
Ründajana mõtlen ikka: Jumal, tegelen küll sellega,
ent olen see, kes Sa mul käsid olla!
Ja lasen Jumalal oma elus valitseda,
ja Ta on viinud mind, kuhu Temal vaja, ja nüüd oleme siin.
Ärkan üles, palvetan, tänan Teda enne väljakule astumist.
Tänan Teda, koguni enne mängu, ja teen seda endastmõistetavalt,
sest ilma Temata pole see kõik ju võimalik.
Jalgpall on mööduv, olgugi et väga oluline!
Ta on muutnud mu elu, ta on olnud nii imeline,
kuid minu elu alus on usk, ja see lubab mul näha asju õigest nurgast.
Heidan paljutki Jumala peale ja lasen Tal lihtsalt töötada
ja juhtida seda, mida ma ise ei saa.
Ent tunnen, et vahel püüame elus asju oma jõuga teha või suunata,
ja tunneme, et me sõna maksab, aga see pole nii.
Ja nii tuleb toetuda usule, et saaks elu kurvidest läbi.
Mu usk on kõige olulisem minu elus. See on asi, mis hoiab mu jalad maas.
Arvan, et hetk, mil hakkasin elu tõeliselt nautima, enam kui varem,
oli siis, kui andsin end Jumalale!
Ja see jääb alati mu ellu, mis ka ei juhtuks, head või halba.
Ja saan sellest õnnistatud!
On lihtsalt midagi erilist Jeesusesse uskumises,
ja imedes, mida Ta suudab teha su elus - tuleb vaid uskuda!
Kui käin ringi oma seljakotiga, on mul nagu kolm sinepiivakest.
Teate ju: Kui teil oleks usku sinepiiva võrra ...
Käin nendega kui elav tunnistus, sest usklikuna on see mulle kõige olulisem.
Oleme küll NFLis, ent pole mingid eriinimesed. Oleme katki, mina ka!
Ja neist pärliväravaist pääsen ma läbi vaid tänu Jeesuse verele.
Ükski ei pääse neist läbi muidu kui Tema vere väes!
Seepärast panen alati oma usu ja lootuse Temale.
Järgnevalt, kuidas kristlus võitis impeeriumi.
Kuuleme keisrist, kelle püha nägemus muutis ajaloo kulgu.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Püsige kursis CBN’i Uudistega terve päev kõikide meie kanalite kaudu.
Jätkame saadet. Rooma austab oma kõige ajaloolisemaid tegelasi.
Üks keiser võttis vastu kristluse ja võimaldas sel levida üle impeeriumi.
Constantinus'e 13-meetrine kuju seisab Kapitooliumi muuseumide aias.
See on muidugi koopia 312 AD tellitud keisrikujust,
mis taastati 3D-modellerimise abil originaali killukestest.
Ajaloost teame, et Constantinus palvetas võidu pärast lahingus,
ja talle tuli nägemus ristist ühes sõnadega:
Selle märgi all võida(d)!
Constantinus'e nägemus muutis ajalugu.
Kristlus algas teatavasti juudikristlaste grupikesest
Rooma impeeriumi kauges nurgas.
300 aastat hiljem sai sellest Rooma ametlik usk.
Kuidas siis kristlus võitis impeeriumi?
Räägime loo Constantinus Suurest.
Constantinus palvetas hardalt ... et Jumal ilmutaks talle, kes Ta on.
Ja kui ta nõnda palvetas ... ilmus talle ülimalt imeline märk taevast.
Eusebios, 'Constantinus'e Elu'.
Rooma, kunagine maailma vägevaim riik, oli 4. saj. kokkuvarisemise äärel.
Ütleme nii: mõrvati 20 keisrit 22st.
Seega oli aeg kohutav ja kaootiline.
Kaks keisrit võitles võimu pärast:
Constantinus Suurbritannias ja Maxentius Roomas.
Keisririiki laastasid sõda, vaesus ja ajaloo veriseim kristlaste tagakius.
Surve all hoidsid kristlased Jumala abiga muidugi kõvasti usust kinni,
ja tulemus oli üpris pöördeline.
Peagi leidsid kristlased Roomas liitlase Constantinus'es.
Pole kahtlust, et nii uskumatu kui see pole,
tundis ta Jumala kutset muuta Rooma keisririik kristlikuks.
Constantinus otsustas, et on aeg kukutada Maxentius,
keda ta nimetas paganaks ja türanniks. Oli aasta 312.
Maxentius on küllap kõige kurja kehastus.
Ta oli jube keiser.
Ta küsis pidevalt nõu nõidadelt ja sortsidelt.
Talle meeldis ennustada tulevikku jõledail meetodeil, sh - raske uskuda! -
lõigates lõhki rasedaid ja uurides loodete maksa,
et leida endeid homse kohta - jube!
Constantinus'e armee tuli Maxentius'e vägesid purustades läbi Euroopa.
27. oktoobril olid nad tungimas Rooma linna.
Constantinus lõi leeri siia, 9 miili Roomast põhja poole.
Tema vägi oli arvuliselt 4-kordses vähemuses, nii palus ta abi Jumalalt.
Ja siin, sel väljal sai ta nägemuse, mis muutis ajalugu.
27. oktoober AD 312
Keskpäeva paiku vaatas Constantinus taevasse ja nägi päikese kohal märki.
See oli ristikujuline ja moodustus kreeka tähtedest X (hii) ja P (roo) -
esimesed kaks tähte sõnast 'Kristus'.
Märgi kohal olid sõnad: 'Selle all võida(d)!'.
Samal ööl ilmus kummaline märk uuesti.
Constantinus ütles, et unenäos ilmus talle Jumala Kristus
ja käskis tal kanda seda kui lippu lahingus.
28. oktoober AD 312
Järgmisel hommikul
käskis Constantinus sõdureil kanda selle märgi oma kilpidele.
Ja risti märgi all suundusid nad Rooma peale.
Teisel pool Tiber'i jõge
saatis Maxentius oma väed Constantinus'e vastu,
aga jäi ise Rooma.
28. oktoober oli Maxentius'e valitsusaja 6. aastapäev.
Sel puhul korraldas ta avalikud mängud siin, Maximus'e tsirkuses.
Ent ergutamise asemel pöördus rahvas tema vastu.
Karjuti: Constantinus on võitmatu.
Seepeale pages Maxentius Apollo templisse.
Seal uuris ta paganlike ennustuste kogu ehk nn. Sibüllide raamatuid.
ja leidis lõigu, kus oli kirjas sama kuupäev:
'28. oktoober. Samal päeval peab roomlaste vaenlane surema.'
Maxentius arvas, et see ennustas Constantinus'e surma,
nii otsustas ta ümber ja läks oma sõjaväe juurde.
Ent nüüdseks oli ta vägi jäänud kinni Constantinus'e ja Tiber'i jõe vahele.
Ainus tee tagasi Rooma oli üle Milvius'e silla,
ja seal langes Maxentius ise lõksu, mille ta oli seadnud Constantinus'ele.
Nimelt oli Maxentius lõhkunud kõik sillad Rooma,
Milvius'e kohale aga ehitanud ajutise puusilla,
mis pidi varisema Constantinus'e sõjaväe raskuse all.
Ent sillale sattus hoopis ta enda sõdurite tuumik.
Selle varisedes paljud uppusid, ülejäänud aga võeti vangi.
Maxentius ise hüppas jõkke ja uppus,
ning järgmisel päeval marssis Constantinus'e vägi Rooma,
kandes enda ees Maxentus'e pead oda otsas.
Tänapäeval tuntakse Constantinus't kui esimest kristlikku keisrit,
ent oli see ehtne pöördumine või vaid kaval poliittrikk?
Poliitiliselt võis Constantinus sellest palju võita.
Ma ei mõista siiani, miks peab ta olema
kas üksnes siiras kristlusse pöördunu või üksnes kaalutlev poliitik.
Siin võis ju olla natuke mõlemat.
Keisrina jäi Constantinus Rooma paganliku preesterkonna juhiks
ning tema müntidel on kujutatud Rooma päikesejumalat - Sol Invictus't.
Ta kuulutas ka Rooma päikesepäeva riiklikuks puhkepäevaks.
Pole küsimustki, et Constantinus polnud täiuslik kristlane,
kui tõusis keisririigis võimule.
Ta ütles: Teate, oleme üleminekuajas.
Saage aru, et olen kõikide roomlaste, sh paganlike roomlaste keiser.
Andke mulle aega, ja ma kaotan nad vähehaaval - mida ta tegigi!
Constantinus'e pöördumise tõeline sügavus on vaieldav,
kuid tema mõju kristlusele on vaieldamatu.
Aasta pärast avaldas ta kaaskeisriga kahasse sallivusedikti.
Nad lubasid praktiseerida kõiki religioone
ning käskisid tagastada tagakiusatud kristlaste vara.
See oli pöördeline käik.
Constantinus'e pöördudes oli Rooma keisririigis vaid 10% kristlasi.
300ndate lõpus oli aga 95% Roomast kristlik.
Vähem kui 400 aastat pärast Kristuse surma
sai tema järgijaist mõjukaim usugrupp Roomas.
Ja selle märgi all võitis kristlus Rooma impeeriumi!
Tänan, Gordon!
Muidki häid lugusid leiate võrgulehelt cbnnews.com.
Reklaamipaus.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Vaadake neid hämmastavaid tervenemislugusid.
Teadsime 100%, et ses oli Jumala käsi.
Ja näen, et Ta on võimatut suutev Jumal, et miski pole Talle võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Sinu uudistekanal,
sinu saated,
lood, mis sulle korda lähevad,
sulle sobival ajal,
sulle sobivas kohas!
Hangi CBN’i uudiste äpp juba täna!
Lõpetuseks, 'Valitute' värskeimad osad on osutumas kassahittideks.
Pikisilmi oodatud 4. hooaeg tegi kinodes hea avangu.
Esimesed 3 osa tõid sisse pisut alla 6 milj. USD esimese nädalalõpuga,
neljapäevase esietendusega koos aga koguni üle 7 miljoni USD.
4. hooaja ülejäänud osi näidatakse kinodes veebruari jooksul.
Kinode asukohad leiate lehelt cbnnews.com.
Ehkki 'Valitud' käsitlevad Kristuse jüngrite eluvõitlust esimesel sajandil,
kogevad paljud tänapäeval samu asju.
Kui sina ka, siis see julgustussõnum 'Valitute' tegelastelt on sulle.
Kui pead valima, kas heituda või astuda usus välja,
siis astu alati usus välja, sest selles peitub ilu.
Ja niipea kui seda teed, pole asi enam sinu kätes.
See on nüüd üle su pea, ja su samme juhitakse, seega astu välja usus!
Me ei oska pea üldse lasta endal olla protsessis.
Aga Issand tahab, et õpiksime laskma endal olla protsessis.
Ta laseb meil olla protsessis,
mis tähendab, et meil on head ja halvad päevad,
et mõni päev ei koge me võitu, vaid läbikukkumist.
Ent Issand on me kõrval, me seltsis kõiges ses,
näidates meile väljapääsu täielikule muutusele ja võidule.
Olla erinev ei tähenda olla katki.
Ja vahel võib see, mida pead oma puuduseks, olla su suurim tugevus.
Olen olnud samas seisus kui sina, löödud ja lootuseta.
Ja ma luban sulle, et kui lihtsalt otsid Issandat,
milline ka poleks su minevik
või kui kaugel sa ka ei tunneks end usust või Jumalast,
tahab Ta sind aidata, seega ava oma süda ja hing.
Keegi pole täiuslik, aga sest pole midagi.
Minu tegelaskuju, Quintus, pole just kena mees,
kuid tal on väike osa palju suuremas loos, millest ta ei saa täielikult aru.
Ja arvan, et vahel oleme me kõik
mutrikesed suuremas loos, mida me päris ei mõista.
Levita armastust, levita headust!
On tõesti ränk minna raskustest läbi üksinda, koos aga saame läbi kõigest.
Kindlasti julgustavad sõnad! Täname teid väga vaatamast!
Järgmise nädalani! Nägemist ja Jumala õnnistust!
Tõlge: Sulev Kivastik